2.2.1.

Το δίκυκλο ή τρίκυκλο υποβάλλεται ανάλογα με την κατηγορία του και τις ακόλουθες ενδείξεις σε δοκιμές των τύπων Ι και II, οι οποίες περιγράφονται κατωτέρω. 2.2.1.1. ▼M2 Δοκιμή του τύπου I (έλεγχος των κατά μέσο όρο εκπομπών αερίων ρύπων) Για τους τύπους οχημάτων που υποβάλλονται σε δοκιμή ως προς τις οριακές τιμές εκπομπών που καθορίζονται στη σειρά A του πίνακα του σημείου 2.2.1.1.5: — η δοκιμή διεξάγεται πραγματοποιώντας δύο στοιχειώδεις αστικούς κύκλους προετοιμασίας και τέσσερις στοιχειώδεις αστικούς κύκλους δειγματοληψίας εκπομπών. Η δειγματοληψία εκπομπών αρχίζει αμέσως στο τέλος της τελευταίας περιόδου αδράνειας των κύκλων προετοιμασίας και λήγει στο τέλος της τελευταίας περιόδου αδράνειας του τελευταίου στοιχειώδους αστικού κύκλου. Για τους τύπους οχημάτων που υποβάλλονται σε δοκιμή ως προς τις οριακές τιμές εκπομπών που καθορίζονται στη σειρά Β του πίνακα του σημείου 2.2.1.1.5: — για τους τύπους οχημάτων με κινητήρα κυβισμού κάτω των 150 cm3, η δοκιμή διεξάγεται πραγματοποιώντας έξι στοιχειώδεις αστικούς κύκλους. Η δειγματοληψία εκπομπών αρχίζει πριν ή κατά την έναρξη της διαδικασίας εκκίνησης του κινητήρα και λήγει στο τέλος της τελευταίας περιόδου αδράνειας του τελευταίου στοιχειώδους αστικού κύκλου· — για τους τύπους οχημάτων με κινητήρα κυβισμού ίσου ή άνω των 150 cm3, η δοκιμή διεξάγεται πραγματοποιώντας έξι στοιχειώδεις αστικούς κύκλους και έναν κύκλο εκτός πόλης. Η δειγματοληψία εκπομπών αρχίζει πριν ή κατά την έναρξη της διαδικασίας εκκίνησης του κινητήρα και λήγει στο τέλος της τελευταίας περιόδου αδράνειας του κύκλου εκτός πόλης. ▼M6 Κατ’ επιλογήν του κατασκευαστή, η διαδικασία δοκιμών που προβλέπεται στον παγκόσμιο τεχνικό κανονισμό (ΠΤΚ) αριθ. 2 ( 59 ) της UN/ECE μπορεί να εφαρμόζεται για τις μοτοσικλέτες ως εναλλακτική της διαδικασίας έγκρισης που αναφέρεται παραπάνω. Σε περίπτωση που χρησιμοποιείται η διαδικασία που ορίζεται στον ΠΤΚ αριθ. 2, το όχημα πρέπει να τηρεί τα όρια εκπομπών που προβλέπονται στη σειρά C του πίνακα στο σημείο 2.2.1.1.5 και όλες τις άλλες διατάξεις της παρούσας οδηγίας εκτός από τα σημεία 2.2.1.1.1 έως 2.2.1.1.4 του παρόντος παραρτήματος. ▼M1 2.2.1.1.1. Η δοκιμή διεξάγεται με τη διαδικασία που περιγράφεται στο προσάρτημα 1. Για τη συλλογή και την ανάλυση των αερίων ακολουθούνται οι προδιαγεγραμμένες μέθοδοι. 2.2.1.1.2. Στην εικόνα Ι.2.2 επεξηγούνται οι δυνατότητες για τη διενέργεια της δοκιμής του τύπου Ι. 2.2.1.1.3. Το όχημα τοποθετείται επί δυναμομετρικού πλαισίου εφοδιασμένου με τα μέσα για την προσομοίωση φορτίου και αδρανείας. 2.2.1.1.4. Κατά τη δοκιμή τα καυσαέρια αραιώνονται και συλλέγονται αναλογικά δείγματα σε έναν ή περισσότερους σάκους. Τα καυσαέρια του υπό δοκιμή οχήματος αραιώνονται, λαμβάνονται δείγματά τους και αναλύονται σύμφωνα με την κατωτέρω διαδικασία και μετράται ο συνολικός όγκος του αραιωμένου καυσαερίου. Εικόνα Ι.2.2. Διάγραμμα ροής για τη δοκιμή τύπου Ι 2.2.1.1.5. Η διαδικασία επαναλαμβάνεται τρεις φορές σύμφωνα με τις απαιτήσεις του σημείου 2.2.1.1.6. Οι μάζες αερίων εκπομπών που προκύπτουν σε κάθε δοκιμή πρέπει να είναι κατώτερες από τις οριακές τιμές που εμφαίνονται στον κατωτέρω πίνακα (γραμμές Α για το 2003 και γραμμές Β για το 2006):



Κλάση Μάζα μονοξειδίου του άνθρακα (CO) Μάζα υδρογονανθράκων (HC) XΜάζα οξειδίων του αζώτου (NO) L1 (g/km) L2 (g/km) L3 (g/km) Οριακές τιμές για την έγκριση τύπου και τη συμμόρφωση της παραγωγής (δίκυκλων) μοτοσικλετών A (2003) I (<150 cm3) 5,5 1,2 0,3 II (≥150 cm3) 5,5 1,0 0,3 B (2006) I (<150 cm3) (ΣΑΚ, ψυχρός κινητήρας) (1) 2,0 0,8 0,15 II (≥150 cm3) (ΣΑΚ+ΚΟΕΠ, ψυχρός κινητήρας) (2) 2,0 0,3 0,15 ▼M6 C (2006 — ΠΤΚ αριθ. 2 της UN/ECE) vmax < 130 km/h 2,62 0,75 0,17 vmax ≥ 130 km/h 2,62 0,33 0,22 ▼M1 Οριακές τιμές για την έγκριση τύπου και τη συμμόρφωση της παραγωγής τρίκυκλων και τετράτροχων οχημάτων (με ανάφλεξη με σπινθήρα) A (2003) Όλα 7,0 1,5 0,4 Οριακές τιμές για την έγκριση τύπου και τη συμμόρφωση της παραγωγής τρίκυκλων και τετράτροχων οχημάτων (με ανάφλεξη με συμπίεση) A (2003) Όλα 2,0 1,0 0,65 (1) Κύκλος δοκιμών: ΟΕΕ R40 – κύκλος (με εκπομπές που μετρούνται και για τους έξι τρόπους — δειγματοληψία αρχίζει στο T = 0). (2) Κύκλος δοκιμών: ΟΕΕ R40 + ΚΟΕΠ (εκπομπές που μετρούνται για όλους τους τρόπους — δειγματοληψία αρχίζει στο T = 0), με τη μέγιστη ταχύτητα των 120 km/h. 2.2.1.1.5.1. Με την επιφύλαξη των απαιτήσεων του σημείου 2.2.1.1.5, για κάθε ρύπο ή συνδυασμό ρύπων, μια από τις τρεις μάζες που προκύπτουν επιτρέπεται να υπερβαίνει, αλλά όχι περισσότερο από 10 %, το προδιαγεγραμμένο όριο, υπό τον όρο ότι ο αριθμητικός μέσος των τριών αποτελεσμάτων είναι κατώτερος από το προδιαγεγραμμένο όριο. Σε περίπτωση υπέρβασης των προδιαγεγραμμένων ορίων περισσοτέρων του ενός ρύπων, είναι αδιάφορο εάν αυτό συμβαίνει κατά την ίδια ή διαφορετικές δοκιμές. 2.2.1.1.5.2. Κατά τον καθορισμό των οριακών τιμών της στήλης Β για το 2006, η μεγίστη ταχύτητα για δίκυκλα οχήματα με επιτρεπόμενη μεγίστη ταχύτητα 110 km/h περιορίζεται στα 90 km/h στον κύκλο δοκιμών εκτός πόλης. 2.2.1.1.6. Ο αριθμός των δοκιμών κατά το σημείο 2.2.1.1.5 μειώνεται υπό τις κατωτέρω οριζόμενες προϋποθέσεις, όπου V1 δηλώνει το αποτέλεσμα της πρώτης δοκιμής και V2 το αποτέλεσμα της δεύτερης δοκιμής για κάθε ρύπο. 2.2.1.1.6.1. Εάν το αποτέλεσμα που προέκυψε για κάθε ρύπο είναι μικρότερο ή ίσο προς 0,70 L (δηλαδή V1 ≤ 0,70 L) διενεργείται μία μόνον δοκιμή. 2.2.1.1.6.2. Αν δεν πληρούται η απαίτηση του σημείου 2.2.1.1.6.1, διενεργούνται δύο μόνο δοκιμές εάν για κάθε ρύπο πληρούνται οι εξής απαιτήσεις: V1 ≤ 0,85 L και V1 + V2 ≤ 1,70 L και V2 ≤ L. ▼M2 2.2.1.1.7. Με τα καταγραφέντα δεδομένα συμπληρώνονται τα σχετικά σημεία του εγγράφου που προβλέπεται στο παράρτημα VII της οδηγίας 2002/24/ΕΚ. ▼M1 2.2.1.2. Δοκιμή τύπου II (δοκιμή μέτρησης του μονοξειδίου του άνθρακα σε στροφές βραδυπορίας) και δεδομένα εκπομπών που απαιτούνται για τις δοκιμές τεχνικού ελέγχου. 2.2.1.2.1. Η απαίτηση αυτή εφαρμόζεται σε όλα τα οχήματα με κινητήρα επιβαλλόμενης ανάφλεξης για τα οποία ζητείται έγκριση ΕΚ τύπου σύμφωνα με την παρούσα οδηγία. 2.2.1.2.2. Κατά τη δοκιμή σύμφωνα με το προσάρτημα 2 (δοκιμή τύπου ΙΙ) σε κανονικές στροφές βραδυπορίας: — καταγράφεται η κατ' όγκον περιεκτικότητα των εκπεμπομένων καυσαερίων σε μονοξείδιο του άνθρακα, — καταγράφεται ο αριθμός των στροφών του κινητήρα κατά τη διάρκεια της δοκιμής, περιλαμβανομένων τυχόν ανοχών. 2.2.1.2.3. Κατά τη δοκιμή με «υψηλό αριθμό» στροφών αέργου κινητήρα (δηλαδή > 2 000 min-1): — καταγράφεται η κατ' όγκον περιεκτικότητα των εκπεμπομένων καυσαερίων σε μονοξείδιο του άνθρακα, — καταγράφεται ο αριθμός των στροφών του κινητήρα κατά τη διάρκεια της δοκιμής, περιλαμβανομένων τυχόν ανοχών. ▼M2 2.2.1.2.4. Πρέπει να καταγράφεται η θερμοκρασία του λαδιού του κινητήρα τη στιγμή της δοκιμής (ισχύει μόνο για τις τετράχρονες μηχανές). 2.2.1.2.5. Με τα καταγραφέντα δεδομένα συμπληρώνονται τα σχετικά σημεία του εγγράφου που προβλέπεται στο παράρτημα VII της οδηγίας 2002/24/ΕΚ. ▼M1 —————